《题衡岳奇游卷赠何生于逵》
明代·湛若水

吾闻衡岳有五峰，十年磊磈吾胸中。去春春风送我游，梯上云雨迷行踪。

回车神游十一拍，一拍缥缈鞭苍龙。何生仙骨何神通，先我飞锡驻祝融。

祝融君须我问讯，朱明小憩待秋风。何生毛骨本仙侣，许执几杖还相从，吾将拉子游无穷。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。